ai4bharat/Pralekha huggingface dataset:
பெட்ரோலியம் மற்றம் இயற்கை எரிவாயு அமைச்சகம்
கோவிட்-19 தாக்கத்தால் பாதிக்கப்பட்ட சமையல் எரிவாயு விநியோகத்தில் பணியாற்றும், வேலை செய்யும் டெலிவரி பாய்கள் இதர பணியாளர்களுக்கு ரூ 5 லட்சம் கருணைத் தொகை - எண்ணெய் சந்தைப்படுத்துதல் நிறுவனங்கள் அறிவிப்பு;
இந்த நடவடிக்கைக்கு திரு. தர்மேந்திர பிரதான் வரவேற்பு
கோவிட்-19 பாதிப்பாலோ அல்லது தொற்றாலோ, சமையல் எரிவாயு விநியோக பணியில் வேலை செய்யும் பணியாளர்கள், கிடங்கு ஊழியர்கள், மெக்கானிக்குகள் மற்றும் டெலிவரி பாய்கள் போன்றோர் துரதிர்ஷ்டவசமாக உயிரிழக்க நேர்ந்தால், அவர்களுக்கு தலா ரூ 5 லட்சம் கருணைத் தொகை வழங்கப்படும் என்று எண்ணெய் சந்தைப்படுத்துதல் நிறுவனங்களான இந்தியன் ஆயில் கழகம், பாரத் பெட்ரோலிய கழகம், ஹிந்துஸ்தான் பெட்ரோலிய கழகம் ஆகியவை இன்று அறிவித்தன.
அத்தியாவசியத் தேவையான சமையல் எரிவாயுவுக்கு பொது முடக்கத்தில் இருந்து விலக்கு அளிக்கப்பட்டிருப்பதால், இந்த சவலான நேரத்தில் வேலை செய்து சமையல் எரிவாயு உருளையை நாடெங்கிலும் உள்ள அனைத்து வாடிக்கையாளர்களுக்கும் தங்கு தடையின்றி விநியோகம் செய்வதற்கு பணியாட்கள் தேவைப்படுகிறார்கள்.
எண்ணை நிறுவனங்களின் இந்த முடிவை, பெட்ரோலிய, இயற்கை வாயு மற்றும் எஃகு அமைச்சர், திரு. தர்மேந்திர பிரதான் வரவேற்றுள்ளார். "இந்தியன் ஆயில், பாரத் பெட்ரோலியம் மற்றும் ஹிந்துஸ்தான் பெட்ரோலியம் எடுத்துள்ள இந்த மனிதநேய நடவடிக்கையை வரவேற்கிறேன். எங்கள் பணியாளர்கள் இந்த கடினமான நேரத்தில் செய்து வரும் சேவைகளுக்கு அங்கீகாரம் அளிக்கும் நல்லெண்ண நடவடிக்கையாகும். எங்கள் ஊழியர்களின் நலன் மிகவும் முக்கியமானது, இந்த மனிதாபிமான செயல் எங்கள் தொழிலாளர்களின் பாதுகாப்பு வலையை பலப்படுத்தி, கொரோனாவுக்கு எதிரான இந்தியாவின் நடவடிக்கைக்கு வலு சேர்க்கும்," என்று ஒரு சுட்டுரை பதிவில் அவர் தெரிவித்துள்ளார்.
சட்டம் மற்றும் நீதித்துறை அமைச்சகம்
நீதிபதி திரு உதய் உமேஷ் லலித், இந்தியாவின் 49-வது தலைமை நீதிபதியாக நியமனம்
அரசியல் சட்டப்பிரிவு 124-ல் வழங்கப்பட்டுள்ள அதிகாரங்களின்படி, உச்சநீதிமன்ற நீதிபதி திரு உதய் உமேஷ் லலித் , இந்தியாவின் 49-வது தலைமை நீதிபதியாக 27 ஆகஸ்ட் 2022 அன்று குடியரசுத் தலைவரால் நியமிக்கப்பட்டுள்ளார்.
நீதிபதி யு யு லலித், ஆகஸ்ட் 2014-ல், வழக்கறிஞரிலிருந்து நேரடியாக உச்சநீதிமன்ற நீதிபதியாக நியமிக்கப்பட்டார். இந்தியாவின் 13-வது தலைமை நீதிபதியாக 1971-ல் பணியாற்றிய நீதிபதி எஸ் எம் சிக்ரி-க்கு பிறகு, வழக்கறிஞரிலிருந்து நேரடியாக உச்சநீதிமன்றத்துக்கு நியமிக்கப்பட்ட நீதிபதி இவர் ஆவார்.
உச்சநீதிமன்ற சட்டப்பணிகள் ஆணையத்தின் உறுப்பினராக இவர் இரண்டு முறை பதவி வகித்துள்ளார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1850553
பெட்ரோலியம் மற்றம் இயற்கை எரிவாயு அமைச்சகம்
மத்திய பெட்ரோலியத் துறை அமைச்சர் ஹர்தீப் சிங் பூரி 7வது பெட்ரோ கெமிக்கல் மாநாட்டில் பங்கேற்பு
புது தில்லியில் நடைபெற்ற 7வது பெட்ரோ கெமிக்கல் மாநாட்டில், மத்திய பெட்ரோலியம் மற்றும் இயற்கை எரிவாயு, வீட்டுவசதி மற்றும் நகர்ப்புற விவகாரங்கள் துறை அமைச்சர் திரு. ஹர்தீப் சிங் பூரி, இன்று பெட்ரோலியம் மற்றும் இயற்கை எரிவாயு துறை இணை அமைச்சர் திரு. ராமேஸ்வர் தெலி முன்னிலையில் நிறைவுரையாற்றினார்.
பல்வேறு பெட்ரோ கெமிக்கல் பங்குதாரர்களுக்கு இந்தத் துறையில் உள்ள வாய்ப்புகள் மற்றும் சவால்கள் குறித்து விவாதிப்பதற்கான விரிவான தளத்தை வழங்குவதை இந்த மாநாடு நோக்கமாகக் கொண்டுள்ளது.
மாநாட்டில் உரையாற்றிய மத்திய அமைச்சர் திரு ஹர்தீப் சிங் பூரி, "இந்தியாவில் தற்போது பெட்ரோ கெமிக்கல் சந்தை அளவு 190 பில்லியன் அமெரிக்க டாலர் என்னும் அளவாக உள்ளது. அதேசமயம் வளர்ந்த பொருளாதாரங்களுடன் ஒப்பிடும்போது பெட்ரோ கெமிக்கல் பிரிவுகளின் தனிநபர் நுகர்வு மிகவும் குறைவாக உள்ளது. இந்த இடைவெளி, தேவை, வளர்ச்சி மற்றும் முதலீட்டு வாய்ப்புகளுக்கு கணிசமான இடத்தை வழங்குகிறது. மேக் இன் இந்தியா மற்றும் மேக் ஃபார் தி வேர்ல்ட் ஆகிய பிரதமரின் முயற்சியை பெட்ரோ கெமிக்கல்ஸ் துறை ஆதரிக்கிறது. பெட்ரோ கெமிக்கல் துறையின் வளர்ச்சியை உந்தும் மிக முக்கியமான காரணிகளில் ஒன்று அதிகரித்து வரும் மக்கள்தொகை மற்றும் பெட்ரோ கெமிக்கல் பொருட்களின் தேவை அதிகரித்து வருகிறது. வேகமாக விரிவடையும் பொருளாதாரம், உலகளாவிய பெட்ரோ கெமிக்கல் தேவையின் அதிகரிக்கும் வளர்ச்சிக்கு இந்தியா 10% பங்களிக்க முடியும். இந்தத் துறையை மேம்படுத்தவும், இந்தியாவை உலகளாவிய உற்பத்தி மையமாக மாற்றவும் இது வழிவகுக்கக்கூடும் என கூறினார்.
மத்திய அமைச்சரவை
புதிய அமைச்சரவை செயலாளராக திரு ராஜீவ் கவ்பா பொறுப்பேற்றார்
திரு பி கே சின்ஹா ஓய்வு பெற்ற பின் மத்திய அரசின் புதிய அமைச்சரவை செயலாளராக திரு ராஜீவ் கவ்பா பொறுப்பேற்றார். ஜார்க்கண்ட் கேடர்  ஐஏஎஸ் அதிகாரியான அவர், மத்திய உள்துறை செயலாளர், மத்திய நகர்ப்புற மேம்பாட்டு அமைச்சக செயலாளர், ஜார்க்கண்ட் மாநில தலைமைச் செயலாளர் போன்ற முக்கியமான பொறுப்புகளை வகித்திருக்கிறார். சர்வதேச செலாவணி நிதியம்-ஐஎம்எஃப்-ல் இந்தியாவை அவர் பிரதிநிதித்துவம் செய்துள்ளார்.
பாதுகாப்பு, மத்திய –மாநில அரசுகளின் நிர்வாகம் மற்றும் நிதிசார்ந்த அனுபவங்கள், சர்வதேச அமைப்புகளின் அனுபவம் ஆகியவற்றை திரு கவ்பா புதிய பதவிக்குக் கொண்டு வருகிறார்.
370-ஆவது பிரிவை ரத்து செய்யவும், ஜம்மு கஷ்மீரை மறுசீரமைக்கவும் மத்திய அரசு மேற்கொண்ட முடிவை அமலாக்குவதில் இவர் முக்கிய பங்கு வகித்தவர். மேலும் இந்த முடிவை இடையூறு இன்றியும், சுமூகமாகவும் அமலாக்கிய பெருமைக்குரியவர். மத்திய உள்துறை அமைச்சகத்தில் இருந்த போது இதன் உருவாக்கம் மற்றும் செயலாக்கத்திற்கு முன்னிலை வகித்தவர். சிறிய அளவிலான குழுவுடன் இந்த முடிவுக்கு அரசியல் சாசனம் மற்றும் சட்ட அம்சங்களில் இறுதிவடிவம் கொடுத்ததோடு, நிர்வாகம் மற்றும் பாதுகாப்பு ஏற்பாடுகளிலும் பணியாற்றியவர்.
முன்னதாக, மத்திய உள்துறை அமைச்சகத்தில் கூடுதல் செயலாளராகப் பணிபுரிந்த போது, இடதுசாரி அதிதீவிரவாதத்தை முறியடிக்க 2015 ஆம் ஆண்டில் பலமுனை செயல்திட்டத்தைத் தயாரித்து அளித்தார். அத்துடன் அதன் அமலாக்கத்திற்கு வழிகாட்டியதால், மாவோயிச செல்வாக்கு உள்ள பகுதிகளில் அதன் பரவலாக்கம் கணிசமாகக் குறைந்தது.
மத்திய உள்துறை அமைச்சகம் தவிர, ஊரக வளர்ச்சி, பாதுகாப்பு, சுற்றுச்சூழல் மற்றும் வனம், மின்னணு மற்றும் தகவல் தொழில்நுட்பம் போன்ற மத்திய அரசின் பல துறைகளிலும் அவர் பணியாற்றியுள்ளார்.
ஜார்க்கண்ட் மாநில தலைமைச் செயலாளராக திரு கவ்பா இருந்தபோது, பெருமளவில் நிர்வாகம் மற்றும் பொருளாதார சீர்திருத்தங்களை மேற்கொண்டார். தொழில்முறை சார்ந்த படிப்புகளில் பட்டயம் பெற்றவர்களுக்குக் கால அளவை குறைத்தல், அமைச்சகங்களின் எண்ணிக்கையைக் குறைத்தல், மறுசீரமைப்பு, தொழிலாளர் சீர்திருத்தங்கள் போன்றவை அவரது பணிகளில் அடங்கும். எளிதாக வணிகம் செய்வதில் மிகவும் அடிநிலையில் இருந்த ஜார்க்கண்ட் மாநிலத்தை இவரது பதவிக்காலத்தில் மூன்றாவது இடத்திற்கு உயர்த்தினார்.
சர்வதேச செலாவணி நிதியத்தின் குழுவில் இந்தியாவை பிரதிநிதித்துவம் செய்பவராக திரு கவ்பா நான்காண்டுகள் பணியாற்றினார்.
வணிகம் மற்றும் தொழில்துறை அமைச்சகம்
ஷாங்காய் ஒத்துழைப்பு அமைப்பு உறுப்பு நாடுகளின் ஒத்துழைப்பை பெறுவதற்கு பரஸ்பர நம்பிக்கை மற்றும் வெளிப்படைத் தன்மையுடன் கூடிய ஆக்கப்பூர்வமான ஒத்துழைப்பு முக்கியமானது: திருமதி.அனுப்ரியா படேல் வலியுறுத்தல்
ஷாங்காய் ஒத்துழைப்பு அமைப்பு உறுப்பு நாடுகளின் ஒத்துழைப்பை பெறுவதற்கு பரஸ்பர நம்பிக்கை மற்றும் வெளிப்படைத் தன்மையுடன் கூடிய ஆக்கப்பூர்வமான ஒத்துழைப்பு முக்கியமானது என வர்த்தகம் மற்றும் தொழில்துறை இணையமைச்சர் திருமதி. அனுப்ரியா படேல் வலியுறுத்தியுள்ளார். ஷாங்காய் ஒத்துழைப்பு அமைப்பின் வெளிநாட்டுப் பொருளாதாரம் மற்றும் வர்த்தக அமைச்சர்களின் 21-வது கூட்டத்தில் உரையாற்றிய அவர், அனைத்து ஷாங்காய் ஒத்துழைப்பு கூட்டமைப்பில் அனைத்து உறுப்பினர்களுக்கும் உள்ள பரஸ்பர மற்றும் சமநிலை ஆதாயங்களுக்கான வாய்ப்புகள் உள்ளதாக குறிப்பிட்டார். வர்த்தகம் மற்றும் பொருளாதாரத்தில் சமமான மற்றும் சமச்சீரான வளர்ச்சிக்கு, ஷாங்காய் ஒத்துழைப்பு அமைப்பின் உறுப்பு நாடுகளுக்கிடையே பயன் தரும் ஒத்துழைப்பு அவசியம் என்று குறிப்பிட்டார்.
பொருளாதார மீட்சிக்கு புத்துயிர் அளிக்கும் கருவியாக வர்த்தகத்தை உருவாக்குவதன் மூலம், சமமான பொருளாதார வளர்ச்சியை அடைவதற்கு கூட்டு முயற்சியின் முக்கியத்துவம் வேண்டும் என சுட்டிக்காட்டினார். நம்பிக்கையும், வெளிப்படைத் தன்மையும் உலகளாவிய வர்த்தகத்தின் நிலைத்தன்மையை தீர்மானிக்கிறது. மேலும் பல்வேறு வர்த்தக அமைப்புகளின் அடிப்படைக் கொள்கைகள் மற்றும் குறிக்கோள்களையும் பாதுகாப்பதாக அவர் குறிப்பிட்டார்.
ஏழை, எளிய மக்கள் கொவிட்-19 போன்ற எந்தவொரு தொற்றுநோயையும் எதிர்த்துப் போரிடவும், வாழ்க்கை, வாழ்வாதாரம், ஊட்டச்சத்து மிக்க உணவு ஆகியவற்றை பெறுவதற்கு, மலிவு விலையில் மருந்துகள், தடுப்பூசிகள், சிகிச்சைகள் மற்றும் சுகாதாரப் பாதுகாப்பு உள்ளிட்டவை கிடைப்பதற்கு ஷாங்காய் ஒத்துழைப்பு அமைப்பு நாடுகள் ஒன்றிணைந்து பணியாற்ற வேண்டும் என வலியுறுத்தினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1863311
சுகாதாரம் மற்றும் குடும்ப நலத்துறை அமைச்சகம்
இந்திய மருத்துவ ஆராய்ச்சி சபை  மற்றும் பிரான்ஸின் ஐஎன்எஸ்இஆர்எம் நிறுவனங்களுக்கு இடையே புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
இந்திய மருத்துவ ஆராய்ச்சி சபை மற்றும் பிரான்ஸின் ஐஎன்எஸ்இஆர்எம் நிறுவனங்களுக்கு இடையே 2018 மார்ச் மாதம் கையெழுத்திடப்பட்ட புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்தது.
முக்கிய அம்சங்கள்:
மருத்துவ, உயிரி அறிவியல், மருத்துவ ஆராய்ச்சித் துறைகளில் பொது அக்கறையுள்ள விஷயங்கள் தொடர்பாக ஒத்துழைப்புக்கு இந்த புரிந்துணர்வு ஒப்பந்தம் வகை செய்கிறது. இருதரப்பினரின் அறிவியல் தேர்ச்சித் திறன் அடிப்படையில் கீழ்கண்ட துறைகளுக்கு முக்கிய கவனம் செலுத்த ஒப்புக்கொள்ளப்பட்டது.
i. நீரிழிவு நோய் மற்றும் வளர்சிதை மாற்றக் குறைபாடுகள்
ii. நன்னெறிகள் அடிப்படையிலான உயிரி நன்னெறிகள் மற்றும் மரபணு மாற்றியமைத்தல் தொழில்நுட்பம் சார்ந்த கட்டுப்பாட்டு பிரச்னைகள்
iii. அபூர்வ நோய்கள்
iv. இருதரப்பினரின் பேச்சுக்களுக்கு பிறகு, இதர பரஸ்பர அக்கறையுள்ள விஷயங்கள் கருத்தில் கொள்ளப்படும்.
இந்த புரிந்துணர்வு ஒப்பந்தம் ஐசிஎம்ஆர் மற்றும் ஐஎன்எஸ்இஆர்எம் ஆகியவற்றுக்கு இடையே உறவுகளை மேலும் வலுப்படுத்தும். இது சர்வதேச அறிவியல் மற்றும் தொழில்நுட்ப ஒத்துழைப்பு அடிப்படையில் பரஸ்பரம் அக்கறையுள்ள விஷயங்கள் சார்ந்ததாக அமையும். இருதரப்பினரின் அறிவியல் சிறப்புத் தன்மை மருத்துவ ஆராய்ச்சித்துறையின் குறிப்பிட்ட பகுதிகள் சார்ந்த பணிகளை வெற்றிகரமாக நிறைவேற்ற உதவும்.
=============
(Visitor Counter : 90
ரெயில்வே அமைச்சகம்
தலைசிறந்த மற்றும் தகுதிமிக்க சேவையாற்றிய ரயில்வே பாதுகாப்புப் படை ரயில்வே பாதுகாப்பு சிறப்புப் படையினருக்கான குடியரசுத் தலைவரின் காவல் பதக்கம்
தலைசிறந்த சேவைக்கான குடியரசுத்தலைவரின் காவல் பதக்கம் , வடகிழக்கு ரயில்வே முதன்மைத் தலைமை பாதுகாப்பு ஆணையருக்கு வழங்கப்படுகிறது
2022, குடியரசு தினத்தையொட்டி, ரயில்வே பாதுகாப்புப் படை / ரயில்வே பாதுகாப்பு சிறப்புப் படையினருக்கு, தலைசிறந்த சேவைக்கான குடியரசுத்தலைவரின் காவல் பதக்கம் மற்றும் தகுதிமிக்க சேவைக்கான காவல் பதக்கம், கீழ்காணும் விவரப்படி வழங்கப்படும் என குடியரசுத்தலைவர் அறிவித்துள்ளார்.
தலைசிறந்த சேவைக்கான குடியரசுத்தலைவரின் காவல் பதக்கம்
- திரு.அதுல் குமார் ஸ்ரீவஸ்தவா, முதன்மைத் தலைமை பாதுகாப்பு ஆணையர், வடகிழக்கு ரயில்வே
தகுதிமிக்க சேவைக்கான காவல் பதக்கம், தெற்கு ரயில்வேயைச் சேர்ந்த சப்-இன்ஸ்பெக்டர் திரு.கே.எம்.சுனில் குமார் உள்ளிட்ட 15 பேருக்கு வழங்கப்படும் என அறிவிக்கப்பட்டுள்ளது.
பெட்ரோலியம் மற்றம் இயற்கை எரிவாயு அமைச்சகம்
பொதுத்துறை எண்ணெய் நிறுவனங்கள் ஒரே பகுதியில் பெட்ரோலியப் பொருட்களை கொள்முதல் செய்வதை மாற்றி, பல்வேறு நாடுகளின் பல்வேறு இடங்களில் இருந்து கச்சா எண்ணெய் கொள்முதல் செய்கின்றன
கச்சா எண்ணெய் விநியோகத்தை உறுதி செய்து, கச்சா எண்ணெய் தேவைகளுக்காக ஒரே பகுதியை சார்ந்திருக்கும் அபாயத்திலிருந்து விடுபடவும், ஒரே பகுதியிலிருந்து பெட்ரோலியப் பொருட்கள் கொள்முதல் செய்வதை மாற்றி, மத்திய கிழக்கு, ஆப்பிரிக்கா, வடஅமெரிக்கா, தென்அமெரிக்கா உள்ளிட்ட உலகின் பல்வேறு நாடுகளிலிருந்து கொள்முதல் செய்ய பொதுத்துறை எண்ணெய் நிறுவனங்கள் நடவடிக்கை மேற்கொண்டுள்ளன.
பொதுத்துறை எண்ணெய் நிறுவனங்கள், அமெரிக்கா, ரஷ்யா, கனடா, ஆஸ்திரேலியா, பிரேசில், கயானா, நார்வே, எகிப்து, கபோன், கானா, காங்கோ கினியா, லிபியா மற்றும நைஜீரியா நாடுகளிலிருந்து, கச்சா எண்ணெய் இறக்குமதி செய்ய தொடங்கியுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1778403
----
(Visitor Counter : 136
சாலைப் போக்குவரத்து மற்றும் நெடுஞ்சாலைத்துறை அமைச்சகம்
அனைத்து பருவ காலங்களிலும் லடாக்கி்ற்கு போக்குவரத்தை ஏற்படுத்தும் ஆசியாவின் நீளமான சுரங்கப்பாதையான சோஜிலா சுரங்கப்பாதையை ஜம்மு காஷ்மீர் துணை நிலை ஆளுநர் திரு மனோஜ் சின்ஹாவுடன் இணைந்து திரு நிதின் கட்கரி ஆய்வு செய்தார்
அனைத்து பருவ காலங்களிலும் லடாக்கிற்கு போக்குவரத்தை ஏற்படுத்தும் வகையிலான ஆசியாவின் நீளமான சுரங்கப்பாதையான ஜோஷிலா சுரங்கப்பாதையையும், ஜம்மு காஷ்மீரில் அமல்படுத்தப்பட்டுள்ள முக்கிய திட்டங்களையும் துணை நிலை ஆளுநர் திரு மனோஜ் சின்ஹா, சாலைப்போக்குவரத்து மற்றும் நெடுஞ்சாலைத்துறையின் நாடாளுமன்ற ஆலோசனைக்குழு உறுப்பினர்களுடன் இணைந்து மத்திய சாலைப்போக்குவரத்து மற்றும் நெடுஞ்சாலைத்துறை அமைச்சர் திரு நிதின் கட்கரி இன்று ஆய்வு செய்தார்.
ஜம்மு காஷ்மீரில், ரூ.25,000 கோடி செலவில் 19 சுரங்கப்பாதைகள் கட்டப்பட்டு வருகின்றன. அதன் அடிப்படையில் ரூ.6,800 கோடி செலவில் 13.14 கிலோ மீட்டர் நீளத்திற்கு சோஜிலா சுரங்கப்பாதைக் கட்டுமானப் பணிகள் நடைபெற்று வருகின்றன. இது வரை 28 சதவீதப் பணிகள் நிறைவடைந்துள்ளன.
மத்திய அமைச்சரவை
புதிதாக உருவாக்கப்பட்டுள்ள மீன்வளத்துறைக்கு ஒரு செயலாளர் பதவியையும், ஒரு இணைச் செயலாளர் பதவியையும் உருவாக்க அமைச்சரவை ஒப்புதல் அளித்துள்ளது
புதிதாக உருவாக்கப்பட்டுள்ள மீன்வளத்துறை சுமூகமாக செயல்படுவதையும் கடமையை நிறைவேற்றுவதையும் உறுதி செய்ய இந்தத் துறையில் நிரந்தரமாக 17-ம் நிலையில் ஒரு செயலாளர் பதவியையும் , 14-ம் நிலையில் மாறும் ஊதியத்துடன்  ஒரு இணைச் செயலாளர் பதவியையும் உருவாக்கப் பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் அளித்துள்ளது.
பெரும் எண்ணிக்கையிலான மீனவர்களின் நலன் மற்றும் வாழ்வாதாரத்தைப் பாதுகாக்கவும், இந்தத் துறையின் வளர்ச்சிக்கான நீண்டகால / உடனடி திட்டங்களை மேற்கொள்ளவும் / கண்காணிக்கவும் வசதியாக புதிய பதவிகள் உருவாக்கப்பட்டுள்ளன.
-----------
(Visitor Counter : 101
சுகாதாரம் மற்றும் குடும்ப நலத்துறை அமைச்சகம்
3 கோடியைத் கடந்தது: கொரோனா தொற்றிலிருந்து குணமடைந்தவர்களின் எண்ணிக்கை
இந்தியாவில் கொவிட்-19 தொற்றிலிருந்து குணமடைந்தவர்களின் எண்ணிக்கை மூன்று கோடியைக் கடந்துள்ளது.
இதுவரை மொத்தம் 3,00,14,713 பேர் கொவிட்-19 தொற்றிலிருந்து குணமடைந்துள்ளனர். கடந்த 24 மணி நேரத்தில் 39,649 பேர் குணமடைந்தனர். இதன்படி குணமடைந்தவர்களின் விழுக்காடு 97.22 சதவீதமாக அதிகரித்துள்ளது.
நம் நாட்டில் செலுத்தப்பட்டுள்ள கொவிட் தடுப்பூசியின் மொத்த எண்ணிக்கை நேற்று 37.73 கோடியைக் கடந்துள்ளது. இன்று காலை 7 மணிக்குக் கிடைத்த முதற்கட்ட தகவலின்படி, மொத்தம் 48,51,209 முகாம்களில் 37,73,52,501 தடுப்பூசிகள் போடப்பட்டுள்ளன. கடந்த 24 மணி நேரத்தில் 12,35,287 தடுப்பூசிகள் செலுத்தப்பட்டுள்ளன.
இந்தியாவில் கடந்த 24 மணி நேரத்தில் 37,154 பேர் புதிதாகப் பாதிக்கப்பட்டுள்ளனர். இதையடுத்து, தொடர்ந்து 15-வது நாளாக அன்றாட புதிய பாதிப்புகள் 50,000-க்கும் கீழ் பதிவாகியுள்ளன.
நம் நாட்டில் கொவிட் தொற்றுக்கு சிகிச்சை பெறுவோரின் எண்ணிக்கை 4,50,899 ஆக சரிந்துள்ளது. இது, நாட்டின் மொத்த பாதிப்பில் வெறும் 1.46 சதவீதமாகும்.
கடந்த 24 மணி நேரத்தில் 14,32,343 பரிசோதனைகளும், இந்தியாவில் இதுவரை மொத்தம் 43,23,17,813 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு 2.32 சதவீதமாகவும், தினசரி தொற்று உறுதி விகிதம் 2.59 சதவீதமாகவும் இன்று பதிவாகியுள்ளது. தொடர்ந்து 21 நாட்களாக இந்த எண்ணிக்கை 3 சதவீதத்திற்கு குறைவாகவும், 35 நாட்களாக 5 சதவீதத்திற்கு குறைவாகவும் உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1734718
பாதுகாப்பு அமைச்சகம்
இந்திய விமானப் படையின் சிறந்த விளையாட்டு வீரர்களுக்கு விமானப்படை தளபதி பாராட்டு
தேசிய மற்றும் சர்வதேச அளவில் சிறப்பான திறமையை வெளிப்படுத்திய இந்திய விமானப்படையின் விளையாட்டு வீரர்களுக்கானப் பாராட்டு நிகழ்ச்சி புதுதில்லியில் உள்ள விமானப்படை தளத்தில் மார்ச் 15, 2023 அன்று நடைபெற்றது. இந்நிகழ்ச்சியில் விமானப்படை தளபதி ஏர் சீஃப் மார்ஷல் வி ஆர் சவுத்ரி சிறப்பு விருந்தினராக கலந்துகொண்டார். தேசிய, சர்வதேச அளவில் பதக்கங்களை வென்ற இந்திய விமானப்படையின் 3 அணிகளைச் சேர்ந்த 26 விளையாட்டு வீரர்கள் மற்றும் துணைப் பணியாளர்களுக்கு இந்நிகழ்ச்சியில் பாராட்டு தெரிவிக்கப்பட்டது.
இந்நிகழ்ச்சியில் பேசிய விமானப்படை தளபதி, சாதனைப்படைத்த விளையாட்டு வீரர்களை பாராட்டுவதாக குறிப்பிட்டார். விளையாட்டு வீரர்கள் தொடர்ந்து கடினமாக உழைத்து, விளையாட்டுப் பிரிவில் சிறந்து விளங்கி இந்திய விமானப்படைக்கு பெருமை சேர்க்க வேண்டும் என்று அவர் அறிவுறுத்தினார்.
மத்திய அமைச்சரவை
மத்திய அமைச்சர் திரு ராம்விலாஸ் பஸ்வான் மறைவுக்கு மத்திய அமைச்சரவை இரங்கல்
மத்திய நுகர்வோர் விவகாரம், உணவு மற்றும் பொது விநியோக அமைச்சர் திரு.ராம் விலாஸ் பஸ்வானின், மறைவுக்கு மத்திய அமைச்சரவை இரங்கல் தெரிவித்தது.
திரு ராம்விலாஸ் பஸ்வானின் நினைவாக, மத்திய அமைச்சரவை, 2 நிமிடம் மவுனம் அனுசரித்தது
திரு ராம்விலாஸ் பஸ்வானின் இறுதிசடங்கில், அரசு மரியாதை அளிக்கவும் மத்திய அமைச்சரவை ஒப்புதல் அளித்தது.
கீழ்கண்ட தீர்மானங்களை மத்திய அமைச்சரவை இன்று நிறைவேற்றியது:
“மத்திய நுகர்வோர் விவகாரம், உணவு மற்றும் பொது விநியோக அமைச்சர் திரு.ராம் விலாஸ் பஸ்வானின், மறைவுக்கு மத்திய அமைச்சரவை இரங்கல் தெரிவிக்கிறது.
அவரது மறைவால், நாடு புகழ்பெற்ற தலைவர், சிறந்த நாடாளுமன்ற உறுப்பினர், திறமையான நிர்வாகியை இழந்து விட்டது.
பீகாரின் ககாரியா மாவட்டம், ஷாகர்பானியில் கடந்த 1946ம் ஆண்டு ஜூலை 5ம் தேதி பிறந்த திரு ராம்விலாஸ் பஸ்வான், அங்குள்ள கோசி கல்லூரி மற்றும் பாட்னா பல்கலைக்கழகத்தில் பயின்று எம்.ஏ மற்றும் எல்.எல்.பி பட்டங்களை பெற்றார்.
பீகார் மாநிலத்தின் புகழ்பெற்ற தலைவர்களில் ஒருவரான திரு.ராம்விலாஸ் பஸ்வான், மக்களின் ஆதரவை பெற்றவர். பீகார் சட்டப் பேரவைக்கு கடந்த 1969ம் ஆண்டு தேர்ந்வு செய்யப்பட்டார். கடந்த 1977ம் ஆண்டு ஹாஜிபூர் தொகுதியிலிருந்து மக்களவைக்கு தேர்வு செய்யப்பட்டார். கடந்த 1989ம் ஆண்டு மத்திய தொழிலாளர் நலத்துறை அமைச்சராக நியமிக்கப்பட்டார். அதன்பின் ரயில்வே துறை, தகவல் தொடர்பு துறை உட்பட பல முக்கிய துறைகளில் மத்திய அமைச்சராக நியமிக்கப்பட்டார். கடந்த 2014ம் ஆண்டு, அவர் நுகர்வோர் விவகாரம், உணவு மற்றும் பொது விநியோகத்துறை அமைச்சராக நியமிக்கப்பட்டு தொடர்ந்து பணியாற்றி வந்தார்.
ஒடுக்கப்பட்டவர்கள் மற்றும் சமூகத்தில் பின்தங்கியர்களின் நலனுக்காக திரு.ராம்விலாஸ் பஸ்வான் எப்போதும் குரல் கொடுத்தார்.
அவரை பிரிந்து வாடும் குடும்பத்தினருக்கு, மத்திய அரசு சார்பிலும், நாட்டு மக்கள் சார்பிலும் மத்திய அமைச்சரவை, தனது நெஞ்சார்ந்த இரங்கலை தெரிவிக்கிறது’
(
பொருளாதார விவகாரங்களுக்கான மத்திய அமைச்சரவைக் குழு
மியான்மரில் பிளாக் ஏ-1 மற்றும் ஏ-3 மேம்பாட்டுக்கு, ஓஎன்ஜிசி விதேஷ் நிறுவனம் கூடுதல் முதலீடு செய்ய அமைச்சரவை ஒப்புதல் அளித்தது.
மியான்மரில் ஷ்வே எண்ணெய் மற்றும் எரிவாயுத் திட்டத்தின் பிரிவுகள் ஏ-1 மற்றும் ஏ-3 ஆகியவற்றின் கூடுதல் மேம்பாட்டுக்கு, ஓஎன்ஜிசி விதேஷ் நிறுவனத்தின் கூடுதல் முதலீடாக 121.27 மில்லியன் அமெரிக்க டாலர்களுக்கு  பிரதமர் திரு. நரேந்திர மோடி தலைமையிலான பொருளாதார விவகாரங்களுக்கான அமைச்சரவைக் குழு ஒப்புதல் அளித்துள்ளது.
தென் கொரியா, இந்தியா மற்றும் மியான்மரை சேர்ந்த நிறுவனங்களின் கூட்டமைப்பின் ஒரு பகுதியாக, மியான்மரில் உள்ள ஷ்வே திட்டத்தின் ஆய்வு மற்றும் வளர்ச்சியில் 2002 முதல் ஓஎன்ஜிசி விதேஷ் நிறுவனம் ஈடுபட்டுள்ளது. இந்தியாவைச் சேர்ந்த பொதுத்துறை நிறுவனமான கெயிலும் இத்திட்டத்தின் மற்றுமொரு முதலீட்டாளர் ஆகும். 722 மில்லியன் அமெரிக்க டாலர்களை 31 மார்ச், 2019 வரை இந்தத் திட்டத்தில் ஓஎன்ஜிசி விதேஷ் நிறுவனம் முதலீடு செய்துள்ளது.
ஷ்வே திட்டத்தின் முதல் எரிவாயு ஜூலை 2013-இல் கிடைக்கப்பெற்று, பீடபூமி உற்பத்தி டிசம்பர் 2014-இல் எட்டப்பட்டது. நிதி ஆண்டு 2014-15-இல் இருந்து நேர்மறை நிதி ஓட்டங்களை இந்தத் திட்டம் உருவாக்கி வருகிறது.
பாதுகாப்பு அமைச்சகம்
2வது ராணுவ கமாண்டர்கள் மாநாடு புதுதில்லியில் நாளை தொடக்கம்
ராணுவ கமாண்டர்களின் 2வது மாநாடு, புதுதில்லியில் அக்போடர் 25ம் தேதி முதல் 28ம் தேதி வரை நடைபெறுகிறது. இந்த மாநாடு ஒவ்வொரு ஆண்டும் ஏப்ரல் மற்றும் அக்டோபர் மாதங்களில் நடைபெறும். இதில் இந்திய ராணுவத்தின் முக்கியக் கொள்கை முடிவுகள் குறித்து ஆலோசிக்கப்படும். இந்திய ராணுவத்தின் உயர் அதிகாரிகள், ராணுவ விவகாரங்கள் துறை மற்றும் பாதுகாப்புத்துறை உயர் அதிகாரிகளுடன் கலந்துரையாடுவர்.
நாட்டின் பாதுகாப்பில் தற்போதைய நிலைமைகள், இந்திய ராணுவத்தின் எதிர்கால நடவடிக்கைகள் குறித்து ராணுவ உயர் அதிகாரிகள் தங்கள் கருத்துக்களை இந்த மாநாட்டில் தெரிவிப்பர்.
இந்த மாநாட்டில் பாதுகாப்புத்துறை அமைச்சர் திரு ராஜ்நாத் சிங் உரையாற்றி, ராணுவ கமாண்டர்களுடன் கலந்துரையாடுவார். முப்படைத் தலைமைத் தளபதி, இந்திய கடற்படைத் தளபதி மற்றும் விமானப்படைத் தளபதி ஆகியோரும் முப்படைகள் ஒருங்கிணைந்து செயல்படுவது குறித்து பேசுவர்.
(Visitor Counter : 174
இளைஞர் நலன் மற்றும் விளையாட்டு அமைச்சகம்
மல்யுத்த வீரர்களான வினேஷ் போகட், பஜ்ரங் புனியா ஆகியோர் கிர்கிஸ்தான் மற்றும் ஹங்கேரியில் பயிற்சி பெற டாப்ஸ் அனுமதி அளித்துள்ளது
இந்திய மல்யுத்த வீரர்களும் இலக்கு ஒலிம்பிக் பதக்கமேடை திட்ட  வீரர்களுமான வினேஷ் போகட், பஜ்ரங் புனியா ஆகியோர் சர்வதேசப் பயிற்சி முகாம்களுக்காக கிர்கிஸ்தான் மற்றும் ஹங்கேரிக்கு செல்ல உள்ளனர்.
இருவரும் தங்கள் முன்மொழிவுகளை இளைஞர் விவகாரங்கள் மற்றும் விளையாட்டு அமைச்சகத்தின் டாப்ஸ் குழுவிற்கு அனுப்பியிருந்தனர். அவர்கள் கோரிக்கை விடுத்த 24 மணி நேரத்திற்குள் அது ஏற்றுக்கொள்ளப்பட்டது.
ஒலிம்பிக் பதக்கம் வென்ற பஜ்ரங் புனியா கிர்கிஸ்தானின் இசிக்-குல் நகருக்கு 36 நாள் பயிற்சி முகாமுக்கு செல்கிறார், உலக சாம்பியன் பட்டம் வென்ற வினேஷ் போகட் முதலில் கிர்கிஸ்தானின் பிஷ்கெக்கிற்குச் சென்று ஒரு வாரப் பயிற்சிக்குப் பின் ஹங்கேரியின் டாடாவுக்கு 18 நாள் பயிற்சி முகாமுக்குச் செல்கிறார்.
வினேஷுடன் இயன்முறை மருத்துவர் அஸ்வினி ஜீவன் பாட்டில், இணைப் பயிற்சியாளர் சங்கீதா போகட் மற்றும் பயிற்சியாளர் சுதேஷ், பஜ்ரங்குடன் பயிற்சியாளர் சுஜீத் மான், இயன்முறை மருத்துவர் அனுஜ் குப்தா, இணைப் பயிற்சியாளர் ஜிதேந்தர் மற்றும் உடல் பலம் மற்றும் உடல் தகுதி நிபுணர் காஸி ஹசன் ஆகியோர் செல்வார்கள்.
வினேஷும், பஜ்ரங்கும் ஜூலை முதல் வாரம் பயிற்சிக்குப் புறப்படுவார்கள்.
----
SMB/KPG
(Visitor Counter : 93
நிதி அமைச்சகம்
ஏற்றுமதிப் பொருள்களுக்கான வரிச் சலுகைத் திட்டம் செயல்பாட்டுக்கு வந்தது
2020 டிசம்பர் 31 அன்று வெளியிடப்பட்ட செய்திக் குறிப்பின் தொடர்ச்சியாக, 2021 ஜனவரி 1-இல் இருந்து ஏற்றுமதிப் பொருள்களுக்கான வரிச் சலுகைத் திட்டம் செயல்பாட்டுக்கு வந்துள்ளது.
இத்திட்டத்தின் கீழ் பலன் பெறத் தகுதியுள்ள ஏற்றுமதிச் சரக்குகளின் விவரங்கள், பொருந்தக்கூடிய வரிச்சலுகை விகிதம், விலக்களிக்கப்பட்டுள்ள பிரிவுகள், இதர நிபந்தனைகள் மற்றும் கட்டுப்பாடுகள் மற்றும் வழிபாட்டுச் செயல்முறைகள் குறித்த விவரங்கள் விரைவில் வெளியிடப்படும்.
இதற்கிடையே, கரூவூல பில்கள் ஏலம் தொடர்பான கால அட்டவணையை மத்திய நிதி அமைச்சகம் வெளியிட்டுள்ளது.
மார்ச் 2021 இறுதியில் முடிவடையும் காலாண்டிற்கான, மத்திய அரசின் கரூவுல பில்கள் தொடர்பான கால அட்டவணையை, இந்திய ரிசர்வ் வங்கியின் ஆலோசனையுடன், அரசு வெளியிட்டுள்ளது.
ஏற்றுமதிப் பொருள்களுக்கான வரிச் சலுகைத் திட்டம் குறித்த விவரங்களுக்கு இந்த ஆங்கிலச் செய்திக் குறிப்பைக் காணவும்:https://pib.gov.in/PressReleasePage.aspx?PRID=1685400
------
(Visitor Counter : 134
ஊரக வளர்ச்சி அமைச்சகம்
தீன்தயாள் அந்தியோதயா திட்டம் - நான்காவது தேசிய ஊட்டச்சத்து மாதம், 2021-ஐ தேசிய ஊரக வாழ்வாதார இயக்கம் கொண்டாடியது
நான்காவது தேசிய ஊட்டச்சத்து மாதம், 2021-ஐ ஹிமாச்சலப் பிரதேச மாநில ஊரக வாழ்வாதார இயக்கம் கொண்டாடியது. ஆரோக்கியமான உணவு முறை குறித்து நிகழ்ச்சியின் போது விவாதித்த சுய உதவிக்குழு உறுப்பினர்கள், உள்ளூரிலேயே விளையும் பழங்கள் மற்றும் காய்கறிகளை உட்கொள்வதன் முக்கியத்துவத்தை வலியுறுத்தினர்.
முழுமையான ஊட்டச்சத்திற்கான பிரதமரின் லட்சியமிகு திட்டத்தின் கீழ், ஒவ்வொரு வருடமும் செப்டம்பரில் தேசிய ஊட்டச்சத்து மாதம் கொண்டாடப்படுகிறது. இளம் பருவத்தினர், கர்ப்பிணி பெண்கள், பாலூட்டும் தாய்மார்கள் மற்றும் குழந்தைகளிடையே நிலவும் ஊட்டச்சத்து குறைபாட்டை களைவதற்கு தேவையான நடவடிக்கைகளுக்கு ஊக்கமளிக்க ஊட்டச்சத்து மாதம் கொண்டாடப்படுகிறது.
இந்த வருட ஊட்டச்சத்து மாதத்தில் ஒவ்வொரு வாரத்திற்கு ஒரு கருப்பொருள் அடையாளம் காணப்பட்டுள்ளது. அவை: 1. ஊட்டச்சத்து மிக்க மர வகைகளை நடுதல், 2. ஊட்டச்சத்துக்கான யோகா மற்றும் ஆயுஷ், 3. அதிக சுமையுள்ள மாவட்டங்களில் உள்ள அங்கன்வாடி பயனாளிகளுக்கு பிராந்திய ஊட்டச்சத்து பெட்டகத்தை வழங்குதல் மற்றும் 4. ஊட்டச்சத்து குறைபாடுள்ள குழந்தைகளை அடையாளம் கண்டு அவர்களுக்கு ஊட்டச்சத்து மிக்க உணவை அளித்தல்.
சுய உதவிக்குழு உறுப்பினர்களுடன் கடந்த மாதம் உரையாடிய பிரதமர், சுதந்திரத்தின் 75-வது ஆண்டை கொண்டாடவும், சுகாதாரம், ஊட்டச்சத்து மற்றும் தூய்மை உள்ளிட்ட சமூக வளர்ச்சி பிரச்சினைகள் குறித்த விழிப்புணர்வை உருவாக்கவும் 75 மணி நேரத்தை செலவிடுமாறு அவர்களை கேட்டுக்கொண்டார்.
ஊட்டச்சத்து மாதத்தின் போது விழிப்புணர்வு நடவடிக்கைகளை மேற்கொள்வதில் சுய உதவிக்குழு உறுப்பினர்களுக்கு உதவுமாறு ஊரக வாழ்வாதார இயக்கங்கள் அறிவுறுத்தப்பட்டன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1755973
மத்திய பணியாளர் தேர்வாணையம்
யு.பி.எஸ்.சி செயலர் உறுப்பினராக திருமதி எம். சத்யவதி பொறுப்பேற்றார்
மத்திய அரசு பணியாளர் தேர்வாணையத்தின் 
செயலர் உறுப்பினராக திருமதி எம். சத்யவதி பொறுப்பேற்றார் திருமதி எம். சத்யவதி இன்று பொறுப்பேற்றார்.
இந்திய ஆட்சி பணியின் 1982 தொகுப்பின் ஏ.ஜி.எம்.யு.டி பிரிவை சேர்ந்த திருமதி எம். சத்யவதி, பல்வேறு துறையில் மிகுந்த அனுபவத்துடன், 35 ஆண்டுகளில் அரசின் பல்வேறு முக்கிய பொறுப்புகளில் பணிபுரிந்த திருமதி எம். சத்யவதி ஆணையத்தில் பணிபுரியவுள்ளர்.
அந்நிய வர்த்தக இயக்குநரகத்தின் இணை தலைமை இயக்குநர், மத்திய வர்த்தகம் மற்றும் தொழில் அமைச்சகத்தின் கட்டுப்பாட்டாளர், விண்வெளித்துறையின் ஐ.எஸ்.ஆர் செயற்கைக்கோள் மையத்தின் செயலர், ஜவுளி அமைச்சகத்தின் மத்திய பட்டு வாரியத்தின் கூடுதல் செயலர் மற்றும் நிதி ஆலோசகர், மத்திய சிவில் விமானப்போக்குவரத்து அமைச்சகத்ததின் விமானப்போக்குவரத்து இயக்குநரகத்தின் தலைமை இயக்குநர், மற்றும் கடைசியாக மத்திய ஊழியர் மற்றும் வேலைவாய்ப்பு அமைச்சகத்தின் செயலராக பணிபுரிந்துள்ளார்.
தனது ஆட்சிப்பணியின், புதுச்சேரி அரசின் நலவாழ்வு , சமூக நீதி மற்றும் அதிகாரம் அளித்தல் துறையின் செயலர், புதுச்சேரி அரசின் கல்வி மற்றும் மனிதவள மேம்பாட்டுத்துறையின் செயலர் மற்றும் புதுச்சேரி அரசின் தலைமைச் செயலராக பணிபுரிந்துள்ளார்.